О Т Ч Е Т

ЗА ДЕЙНОСТТА НА НЧ “ОТЕЦ ПАИСИЙ-1934“ –КВ.СИМЕОНОВО

ЗА 2018 г.

През отчетния период дейността на читалището се развива в няколко направления : художествена самодейност , културна дейност , празници , тържества и образователна дейност.

По традиция през м.януари се празнуваха - „Йорданов ден“ на 6 януари и „ Бабин ден“на 21 януари- съвместно с клуб „Здраве и дълголетие.

На 14 февруари -„Трифонов ден“ – ритуално зарязване на лозата пред читалището.Празникът завърши с

народно хоро и кулинарен конкурс.

На 18.02.2018 г. за поредна година в парка до църквата се организира празникът „Поклади“ – празник на огъня и прошката. С народни песни и хора жителите на кв.Симеоново

отбелязаха хубавият празник , олицетворяващ - новото начало и изпращането на зимата.

На 24.02.2018 г. ТОДОРОВ ДЕН - по традиция се проведоха

конни надбягвания в местността „Дешеви ливади“ , а пред църквата самодейните фолклорни състави представиха художествена програма.

На 27 .02.2018 г. беше организирано посещение на театралното представление „Франкинщайн“ в театър „София“.

НА 1.03.2018 г. Ден на самодееца – под надслов „Микрофонът е ваш“ –всеки , който имаше желание изпълни стихотворение, песен , инструментално изпълнение.

На 18.03.2018 г. беше организирано посещение на театралното представление „Алонсо“ в театър София.

На 31.03.2018 г. „Лазаров ден“ - обичаят „Лазаруване“.

Четири лазарски групи , предварително подготвени в читалището обикаляха квартала , пееки хубавите лазарски песни.

На 01.04.2018 г. - Цветница.На външната сцена на читалището беше организиран традиционният пролетен празник с участието на лазарските групи , самодейните читалищни състави , клуб „Здраве и дълголетие“ и деца от училището и детската градина.Гост – участник в програмата беше актьорът Филип Аврамов.

На 01.04.2018 г. представителна лазарска група участва във

Фолклорния фестивал на лазарските песни в кв.Драгалевци.

На 21.04.2018 г. се проведе литературно четене по повод 140 г.

от рождението на Яворов. Участваха актьорите – Даяна Ханджиева и Стефания Кочева , съпровод на цигулка – Йоанна Стратева.Гости на литературното четене бяха ученици от 64 ОУ

и частно училище „Дрита“

На 27 .04.2018 г. детската фолклорна група взе участие във фолклорния фестивал „Шопски наниз“ , гр.Костинброд“

На 08 май 2018 г. се проведе клавирен концерт на децата от школата по пиано.

На 11 .05.2018 г. пред деца от детската градина четохме приказки и подарихме книжки с приказки на една от групите.

На 19 май женската фолклорна група „Симеоновски напеви „

Участва във фолклорния фестивал „Ха , надпей ме „- с.Левски , общ. Панагюрище. Самодейците посетиха гр.Панагюрище и в деня на отворените врати на музеите -19 май , беше разгледан музеят и Панагюрското златно съкровище.

На 1 юни пред читалището се проведе традиционният детски празник , който събра много малчугани с песни и детски забавления.

На 2 юни организирахме поднасяне на цветя пред паметника на загиналите във войните за свободата на България.

На 10 юни 2018 г. Женската фолклорна група „Симеоновски напеви“ взе участие във фолклорния фестивал „Насред мегдана в Арбанаси“.Групата беше отличена с грамота и номинирана с второ место и парична награда.

На 24 юни 2018 г. за трета поредна година - на външната сцена се проведе фолклорният фестивал „Билките – дар от природата“.Рано сутринта , преди изгрев слънце, любители билкари набраха билките за големия Еньовски венец , който беше поставен отстрани на сцената и през него минаха 350 участници във фестивала.

На 14 юли - участие на Женската фолклорна група в Първи Църногорски събор „В сърцето на Граово“

През м.август се направиха ремонтни дейности в репетиционната зала на читалището.

На 14 ,15 и 16 септември 2018 г. фолклорната група „Симеоновски напеви“ взе участие в юбилейния празник – 10 години от основаването на читалище „Просвета „ в гр.Одрин , република Турция.

На 22,23 и 24 септември женската фолклорна група участва в международния фолклорен фестивал в гр.Соко баня - република Сърбия.

На 29 октомври 2018 г. беше организирана творческа среща с ръководителката на фолклорните състави в читалището - Виолета Ефтимова.Срещата беше посветена на Деня на народните будители.

На 03.11.2018 г. в камерната зала на читалището беше организирано първото –„Буркан парти“ . На него се показаха

уменията на симеоновските домакини- да съхраняват и разпространяват стари рецепти.

На 21 .12.2018 г. беше представен традиционният Коледен концерт , с участието на самодейните колективи на читалището.

На 21 .12.2018 г. беше организирана изложба на децата от школата по рисуване – „Коледни мотиви“

На 24 .12.2018 г. Обичаят „Коледуване“. Предварително подготвените коледарски групи огласиха квартала с хубавите коледарски песни , посрещнати с радост от стопаните на къщите.

През изтеклия отчетен период към читалището успешно работеха следните състави и школи:

* Женска фолклорна група
* Народен оркестър
* Детски фолклорни групи – 3 групи
* Детски танцов състав
* Младежки танцов състав
* Музикална школа – пиано
* Езикова школа –английски , руски и италиански
* Школа по рисуване
* Школа по таекуон-до
* Ученическа занималня
* Занимания по йога
* Занимания по Тае-бо
* Лазарски групи – 4 групи
* Коледарски групи – 5 групи

09.02.2019 г. секретар : Виолета Герчева